Miten ihmisen perimään liittyviä tietoja pitäisi käsitellä ja säilyttää? Kansanedustajat saavat pian pohdittavakseen huolta herättävän genomilain

Uusi laki tuo Suomeen genomikeskuksen ja genomitietokannan. Tietoturva on suuri huolenaihe.

Suomi pyrkii täydellä höyryllä genomitutkimuksen kärkimaaksi, mutta se vaatii uudenlaisia otteita muun muassa suomalaisten potilastietojen tallennukseen ja käyttöön.

Tämän takia eduskunta saa vielä tämän vuoden aikana eteensä genomilain, joka säätelee, miten genomiin eli ihmisen perimään liittyviä tietoja käsitellään ja säilytetään.